
H^emerarium  viderU  possit,  quod  ad  dissertationem  ex- 
hibendam equidem  materiam  tractaturus  sum,  cui  omnes 
fcrme  cujusque  temporis  chirurgi  atque  physiologi  ope- 
ram dederint,  quum  nemo  ignoret,  me  in  quadriennio 
studiorum  nec  videre  nec  secare  permultos  polypos  po- 
tuisse: at  tantum  abest,  ut  illorum  illustrissimorum  vi- 
rorum gloriam  atque  merita  hoc  libello  conscribendo 
appetam  mihique  vindicem,  ut  sententias  modo  ab  eis  in 
medium  datas  colligere,  nonnulla  exempla,  quae  ipse  in 
nosocomio  nostrae  universitatis  chirurgico  vidi,  addere, 
de  nonnullis , quibus  interfui , operationibus  disserere 
velim.  — 

Quum  in  omnibus  medicinae  disciplinis,  priusquam 
physiologia  perlustratae  sunt,  tum  in  doctrina  de  polypo- 
rum structura  atque  natura  permagna  fuit  perturbatio, 
ut  ne  his  quidem  temporibus  una  sententia  valeat.  Ante 
igitur  quam  id,  quod  nobis  propositum  est,  tractamus, 
de  polypis  in  universum  verba  faciamus. 

A plurimis  physiologis  chirurgisque  tria  polyporum 
genera  sunt  enumerata,  polypi  scilicet  mucosi  s.  pituitosi, 
carnosi,  fibrosi.  Ut  melius  intelligamus,  quo  jure  hae 
organisationes  polypi  sint  appellatae,  num  vere  polypi 
sint,  an  non,  quaeramus,  quae  tandem  polyporum  na- 
tura esse  debeat. 

Quando  virorum  illusfrissimorum  (1)  sententiam  se- 
quimur, polypum  parasitum  esse,  qui  in  membranis  mu- 
cosis omnium  corporis  humani  sinuum  exoriri  possit, 
confitemur.  Quum  vero  parasitus,  etiamsi  in  toto  cor- 
pore humano,  patria  sua,  radices  capit,  suam  quisque 
vitam  habere  debeat,  perfacile  est  intellectu,  polypos 
prae  caeteris  rebus  propria  sanguinem  ducentia  vasa, 
proprias  circulationes  habere  oportere,  quae  res  jam 
ante  nonnulla  saecula  a clarissimo  viro  Harvey  affir- 
mata est,  quippe  dicente,  corporibus,  circulatione  magna, 
quae  per  totum  organismum  fluat,  excepta,  minores  cir- 
culationes inesse  posse,  parasitorum,  quos  carcinomata, 
fungos,  verrucas,  polypos  esse  affert.  Hoc  loco  digna 
res,  cujus  mentio  fiat,  mihi  esse  videtur,  nervos  in  poly- 
pos inire  nondum  certo  demonstratum  esse,  cui  rei  mi- 
nor polyporum  sensibilitas  respondet;  sin  istae  formatio- 
nes nervis  sunt  pertextae,  certe  numero  sunt  minimo. 

Nobis,  hanc  sententiam  sequentibus,  multas  formatio- 
nes, quae  vulgo  polypi  habeantur,  nequaquam  esse,  fa- 
cile perspicuum.  Ut  vero  accuratiorem  quaestionem  in- 
stituamus, de  singulis  humani  corporis  polypis  primum 
loquamur. 

A.  DE  POLYPIS  PITUITOSIS  S.  MUCOSIS. 

Hi  a nonnullis  chirurgis  (2)  polypi  non  habentur 
neque  haberi  possunt , si  quidem  sententiam  antea  de 
polypis  latam  amplectimur.  Nobis,  primam  originem 
perscrutantibus  occurrit,  eos  ex  membranis  mucosis  ori- 
ginem ducere,  catarrhis  et  omnibus  incitamentis  irrita* 


(1)  Ph.  V.  Walther,  System  der  Chirurgie.  Kluge  in  Vor- 
lesungen  iiber  allgem.  Chirurgie  ii,  a.  O. 

(2)  Kluge  L c. 

lionibusque,  quae  catarrhum  provocare  possunt,  ad  sta- 
tum congestivum  adauctamque  pituitae  secretionem  ad- 
vectos; qui  status  congestivus  prae  caeteris  in  membrana 
Schneideriana  nasi  evenire  solet,  aeri  atmosphaerico 
aliisve  incitamentis  plerumque  exposita.  Qui  quum  sae- 
pius repetatur,  tantam  denique  relaxationem  tunicae  mu- 
cosae relinquit,  ut  tonus  debilior  bat  atque  contractio 
in  prius  volumen,  potentiis  nocentibus  ipsis  remotis, 
fieri  non  possit.  Relaxationes  tali  modo  effectae  deinde 
formationes  alienae  habentur  et  polypi  appellantur. 

Ne  vero  ad  has  formationes,  quae  in  utero  perraro 
occurrunt  neque  polypi  sunt,  iterum  reverti  debeamus, 
statim  de  diagnosi  atque  cura  paucis  disseramus. 

1.  Hae  relaxationes  (pseudo-polypi),  permultam 
pituitam  secernentes,  nihil  nisi  adauctam  tunicae  mucosae 
superficiem  se  praebent. 

2.  Volumen  in  vario  aeris  atmosphaerici  statu,  in 
variatione  coeli,  ipsum  varium  est,  quum  polypus  verus 
semper  eandem  servet  magnitudinem  et  in  dieS  tantum 
paullulo  major  fiat.  — Inter  omnes  satis  constat,  organa 

'humorem  et  mucum  secernentia,  coelo  humido,  aquarum 
i vapore  satis  superque  gravido,  non  tantum  humoris, 
quantum  coelo  sicco  solent  evaporare,  ut  hac  constitu- 
tione atmosphaerica  humore  turgescant  tunicae  mucosae 
ideoque  hygrometra  esse  possint. 

Itaque  constitutione  atmosphaerica  hac  descripta  et . 
prima  conditio  polyporum  construendorum  et  majus 
volumen  intelligitiir. 

3.  Eaedem  relaxationes  pleraeque  non  peduncula- 
tae,  sed  lata  basi  ad  nasi  alas  affixae  sunt. 

4.  Hi  pseudo-polypi  sunt  sensibiles,  quoniam  nervi, 
qui  tunicam  mucosam  peragrant,  et  in  eos  ipsos 
ineunt. 

5.  Medicamenta  styptica,  quae  ad  contractionem 
membranae  mucosae  efficiendam,  ad  priorem  tonum  re- 
stituendum sunt  apta,  et  hoc  malum  repellunt;  prae 
caeteris  unum  quoddam  medicamen,  pulvis  adstringens, 
compositus  ex  aequalibus  partibus  Aluminis  crudi,  cor- 
ticis quercus,  pulveris  foliorum  Nicotianae,  (pulveris 
sternutatorii  communis)  laudatum  est  (1),  quod  per  quin* 
quaginta  dies  adhibitum  polypum  sanet.  Quum  vero, 
tempore  praeterlapso,  malum  tamen  vigeat,  signa  accu- 
ratius esse  percipienda,  quod  hoc  casu  verisimile  sit,  nos 
verum  polypum  , cui  operatio  opus  sit,  falsum  duxisse. 
Dissuasa  est  operatio  polyporum  mucosorum,  quoninam 
aliquo  tempore  praeterito  regenerentur.  Mihi  quidem 
optima  curandi  ratio  esse  videtur,  hunc  statum  aegroto 
incommodum,  hoc  respirandi  impedimentum  celerrima 
extractione  fugare,  posteaque  pulvere  adstringente  tuni- 
cae mucosae  tonum  restituere,  ut  regeneratio  fieri  non 
possit.  De  extractione  forcipe  instituenda  hoc  loco  lo- 
qui nolo,  utpote  quod  nimis  aberret  ab  eo,  quod  nobis 
propositum  est. 

B.  DE  POLYPIS  CARNOSIS. 

Hoc  polyporum  genus  et  illud,  quod  sequitur,  sae- 
pius in  utero  observatur.  Polyporum  carnosorum  stru- 
ctura est  maxime  varia:  carnosae  excresceiitiae,  in  qui- 
bus vasa  sanguifera,  rubro  colore,  tela  cellulosa,  tum 
condensata,  tum  tenui  ac  molli,  interdum  spongiosa  et 
mucosa,  nonnunqiiam  placentis  simili.  Aut  pedunculo 
tenuiore,  aut  basi  lata  ad  uteri  sive  vaginae  parietes  af- 
figuntur, ita  ut  saepissime  non  in  tunica  mucosa,  sed  in 
tela  uterina  oriantur.  Quod  attinet  formam,  maximam 


(1)  Kluge. 


11 


ostendunt  varietatem^  «t  hac  re  Proteum  imitentur^ 
saepissime  vero  formae  uteri  ipsius  respondent,  et  sicut 
hujus,  item  polyporum  forma  est  alias  aut  conici,  aut 
rotundi,  longi,  aut  bulbo  similes,  magnitudine  minimi, 
parvi,  maximi  esse  possunt,  neque  raro  ovi  gallinacei, 
sed  etiam  capitis  infantilis  magnitudinem  assequuntur. 
Laevem  seu  dilaceratam  superficiem  ostendunt:  quando 
laeves  sunt,  tunica  mucosa  uteri  vestiti  esse  solent, 
quare  sensibilitatem  quandam  offerunt,  itaque  sympto- 
mate uno  carent.  Principio  omnes  laevi  superficie  esse 
videntur;  quum  vero  aliquot  haemorrhagiis  vasa  sint  di- 
repta , quum  menstruatione  iterata  quasi  macerati  sint, 
asperitates,  villos,  fimbrias  offerunt.  ~ Vasa  sanguinem 
inferentia  — arteriae  — in  centro  pedunculi,  educentia 
— venae  — in  peripheria  sunt  sita  (1). 

Polypi  carnosi  aut  ia  fundo  uteri,  aut  in  collo,  aut 
in  vagina  originem  capere  possunt,  quae  origo,  quamvis 
operandi  methodum  variet,  ad  structuram  naturamque 
polyporum  minoris  est  momenti.  Polypi  in  fundo  sive 
collo  uteri  orti,  quum  crescunt,  in  vaginam  descendunt, 
ubi  non  raro  cum  parietibus  vaginae  concrescunt, 
iquod  quidem  jam  prius  in  utero  ipso  evenire  solet. 
Primo  semper  uno  solo  pedunculo  exoriuntur  neque  jure 
eis  nomen  polypi  (jtoXvg-^mwg)  tributum  est. 

C.  DE  POLYPIS  FiEROSlS  S.  LIGAxllENTOSIS. 

Hoc  tertium  polyporum  genus,  prope  saepissime  in 
utero  procreatum,  a.  Ch.  Bell  primo  accuratius  demon- 
stratum, tum  vero  ab  illustrissimis  chirurgis  atque  phy- 
siologis,  ex  quibus  J.  Mueller  affero,  perlustratum  est. 
Prioribus  temporibus  hi  tumores,  qui  polypi  non  sunt, 


(1)  Chelius  CMrurgie. 


Id 

Fibro -Chondroidae,  hodie  tumores  fibrosi  s.  Desmoidae 
sunt  appellati.  Nunquam  ex  superficie  uteri,  nec  exte- 
riore nec  interiore  ipsa,  quasi  appendices,  sed  ex  paren- 
chymate uteri  nascuntur,  et  quamvis  protuberantiae  uteri 
esse  videantur,  semper  tela  uterina  circumdantur,  ut 
prima  origine  tactu  manus  cognosci  possint,  etiamsi  visu 
non  percipiuntur;  denique  ut  nucis  nuclei  in  cortice  ap- 
parent. Desmoidae,  ubi  majores  exstiterunt,  ad  super- 
ficiem uteri  internam  s.  externam  eminent;  itaque  in  ca- 
vum abdominis,  peritonaeum  propellentes,  aut  in  cavum 
uteri  prodeunt.  Quod  ad  structuram  attinet,  massam 
duram,  fibrosam,  cartilagineam  praebent,  sectique  polypi 
irregulari  textura  mirabiles,  fibrillis  quidem  texti,  quibus 
unum  est  centrum  et  per  quas  aliae  fibrillae  longitudi- 
nales transmittuntur : quomodo  tei^  contorta  atque  tur- 
bata eaque  magis  condensata  construitur. 

Saepe  mirum  esse  videbatur,  exstirpatione  polypo- 
rum facta,  ingentes  nervorum  perturbationes  ortas  esse, 
quae  alias  non  oriri  solerent:  ubi  vero  memineris,  tali 
modo  permagnam  quoque  parenchymatis  uterini  partem 
exstirpatam  esse  in  operandis  Desmoidis,  minime  mira- 
bile est,  trismum  traumaticum , convulsiones  exstitisse 
atque  exitum  lethalem  effectum  esse. 

Tantum  v#ro  abest,  ut  in  utero  solo  hoc  tumorum 
genus  inveniamus,  ut  in  ovario,  in  ossibus  (ossibus  des- 
moidicis  dictis),  ubi  a periosteo  exoriuntur’,  in  mammis, 
nec  non  in  tunicis  serosis  bovum  (morbus  Gallicus  bo- 
vum)  conspiciamus.  In  utero  eis  persaepe  est  durities 
saxi,  quare  et  lapides  uteri  vocantur. 

Interdum  quoque  evenit,  ut  desmoidae  in  utero  non 
prius  detegerentur , quam  inter  partum  uterus  decisus 
erat,  quippe  qui,  desmoidis  elasticitate  j)rivatus,  pro 
vehementi  vi  musculorum  satis  extendi  non  posset. 

AETIOLOGIA  POLYPORUiM  UTERI. 

Causa  proxima  originis  polyporum  utori  eadem  est, 
quam  parasitorum  cognovimus:  est  abnormis  materiae 
aberratio,  quae,  quum  a crystailisatione  ad  organisatio- 
nem  transgredi  debeat,  proprium  conformat  organismum, 
qui  nutritione  semper  cum  oxganismo  universali,  patria 
sua , conjunctus  est  neque  sibi  soli  florere  potest  (1). 
Polypus  vitium  et  primae  formationis  et  acquisitum  esse 
potest.  Causae  remotae  incitamenta  quaedam  esse  viden- 
tur, quae  in  utero  majorem  sanguinis  affluxum  et  erro- 
rem loci  sanguinis,  statum  subinflammatorium  praepa- 
rant, quo  vis  vitalis,  ut  resistat,  minor  debiliorque  exi- 
stit.  Jam  antea  vero  est  dictum,  polypos  non  semper 
ex  tunica  mucosa  exoriri,  sed  saepius  ex  parenchymate 
mihique  videntur  polypi  semper  eo  nasci,  quo  irritatio 
ideoque  affluxus  fiat.  Causae  autem  remotae,  quae  ad 
polypos  provocandos  idoneae  sunt,  hae  inveniuntur. 

1.  Dyscrasia  aliqua,  scrophulosis,  syphilis,  quae  ad 
formandas  organisationes  alienas  imprimis  aptae  esse 
videntur,  praesertim  quum  impetus  mechanicus,  aut 
succi  dyscrasia  depravati  decompositique  irritationem 
efficiant. 

2.  Nimia  menstruatio  aliaeve  haemorrhagiae  itera- 
tae, quae,  etiamsi  praeterlapsae,  statum  irritationis  et 
materias  lymphaticas  densiores  in  utero  ipso  relinquunt. 

3.  Excessus  in  venere,  coitus  saepius  repetitus, 
quo  ipse  sanguinis  ad  uterum  affluxus  paratur. 

4.  Omnes  uteri  laesiones,  corporibus  alienis,  forci- 
pibus inter  partum  perfectae.  Saepenumero  placenta 
ab  utero  quadam  vehementia  a medico  removeri  solet, 


(1)  Kluge  — in  Vorl.  uber  allgem»  Chirurgie. 

ut  aut  paHirulae  placentae  in  utero  remaneant,  aut  uteri 
ipsius  paries  una  cum  placenta  eripiantur:  quae  res 
statum  subinflammatorium  ergoquc  polyporum  confor- 
mationem efficere  possunt» 

5.  Interdum  vero  vehementes  uteri  spasmi,  dolores 
ad  partum  veliementiores  causae  esse  dicuntur,  quae 
quidem  mihi  dubiae  videntur. 

In  multas  autem  feminas  hae  causae  influunt  neque 
unquam  polypi  observantur.  Itaque  verisimile  est  non- 
nullis dispositionem  aliquam  procreandorum  polyporum 
inesse,.  quae  dispositio  imprimis  in  membranis  mucosis, 
ct  certis  quidem  inhaeret,  et  causis  occasionalibus  addi- 
tis, conamen  naturae  parasitorum  construendorum  juvat,  re 
Ultima  autem  ratio  menti  hominum  adhuc  obumbrata  ru 
remansit.  dii 

ia 

DIAGNOSIS  ATQUE  DECURSUS  POLYPORUM 
UTERI. 

re 

Dum  polypus  adhuc  minimus  est,  nihil  impedimenti 
in  utero  sentitur,  ut  jam  diu  adesse  possit  neque  tamen  jf[ 
cognitus  sit.  Fit  quoque  interdum,  ut  polypus  multos  poi 
annos  magnitudine  idem  sit,  crescere  nequaquam  videa-  Ijn 
tur,  tum  autem,  quum  potentia  nocens  in  eum  vim  ha-  ma 
biierit,  subito  majore  velocitate  succrescat.  Principio 
dolores  non  adsunt,  deinde  vero,  quum  major  exstitit,  ^ 
pondere  nervos  atque  vasa  uteri  laedit;  itaque  convul-  ea 
siones  excitare  et  omnia  graviditatis  symptomata  prae- 
bere solet  et  medicum  non  attentum  ad  credendum  in- 
ducere  potest,  feminam  lioc  malo  cruciatam  vere  gravi-  ^ari 
dam  esse : quamobrem  mihi  necessarium  esse  videtur,  j|]|)j 
hic  symptomata,  quibus  differant,  enumerare. 

Primum  est  medici  perscrutari,  num.  aegrota  et  in 
ea  adhuc  aetate  sit,  qua  fructus  concipere  possit,  et  vere  ^ 

cum  viro  coierit.  Saepissime  polypi  circiter  periodum 
involutionis,  eo  tempore,  qiio  menses  cessant,  oriuntur; 
ante  evolutionem,  post  involutionem  rarius  apparent. 

Quum  icitur  graviditas  adesse  possit,  manu  uterum 
explorari  oportet.  Exploratio  manualis  haec  symptomata 
offert: 

1.  Initio  feminae  gravidae  se  aegrotas  esse  inter- 
dum existimant,  nauseant,  spasmos  in  regione  lumbali 
sentiunt,  calorem  adauctum  in  genitalibus,  turgorem  vi- 
talem multo  majorem  concipiunt,  corporis  mentisque 
disharmo!ua  perturbantur.  Omnia  haec  symptomata  et 
polyporum  nascendorum  symptomata  sunt.  Mensibus 
vero  aliquot,  tribus  vel  quatuor,  praeteritis  gravidae  ite- 
rum convalescentes  se  sentiunt,  meliore  interdum  valetu- 
dine gaudent  quam  antea,  quod  multa  mala  dum  gravidi- 
tas adest,  latent.  Illae  vero  feminae,  quae  polypis,  non 
Igraviditaie  sunt  molestae,  in  dies  magis  aegrescunt,  qua 
re  polypi  a graviditate  facile  discernuntur. 

2.  Mammae  in  graviditate  magis  magisque  turge- 
scunt, maxime  vero  ultimis  graviditatis  niensibus;  quando 
ipolypi  insunt  in  utero,  mammae  nunc  turgescunt,  tum 
languescunt,  nunquam  vero  eandem  quam  graviditate 
magnitudinem  adpiscuntur. 

3.  In  graviditate  extensio  abdominis  major  atque 
magis  regularis,  apud  uteri  polypos  abdomen  irregulare, 
ea  vero  pars,  in  qua  polypus  inhaeret,  circumscripta. 

4.  Portio  vaginalis  et  orificium  externum  uteri  in 
graviditate  sunt  molliora  quam  apud  polypos,  et  illae 
varietates  in  aperiendo  orificio,  quae  in  graviditate,  non 
subsequuntur.  Posfeaquam  autem  polypus  in  vaginam 
descendit,  corpus  piro  simile  sentiri  potest. 

.5.  In  utero  polypis  conferto  motus  foetus,  qui  circa 
inediam  graviditatem  incipiunt,  semper  desunt. 

6.  Graviditas  certum  temporis  spatium  amplectitur, 
quod  apud  polypos  non  videtur.  - 

7.  Denique  ex  utero,  cui  polypi  insunt,  nonnun- 
quarn  humores  profluunt,  sanguis,  serum,  ichor;  quum» 
que  ex  tempore  et  modo  humoris  profluentis  facilior 
poni  diagnosis  possit,  hoc  loco  eam  rem  diligentius  tra- 
ctari oportet. 

Causae  haemorrhagiarum , quae  frequentiores  eve- 
niunt, ne  his  quidem  diebus  physiologice  plane  explica- 
tae sunt  5 mihi  vero  interpretatio  haud  difficilis  esse  vi- 
detur, quamvis  tantum  absit,  ut  explicare  velim,  quod 
ne  illustrissimi  doctissimique  quidem  viri  docuerunt,  ut 
meas  sententias  in  illorum  forum  proferam.  Haemor- 
rhagiae, interdum  quidem  tempore  variae,  quendam  ty- 
pum sequuntur,  quum  tempore  mensium  incipiant.  Men- 
struatio vero,  ut  Joannes  Mueller  ait,  nihil  nisi  cri- 
sis est,  similis  annuae  seu  saepius  repetitae  mutationi 
in  organismo  quorundam  animalium,  qua  corpora  plumis 
novis  teguntur.  Mensibus  epithelium  a feminarum  genita- 
libus abstruditur  atque  recens  producitur,  quo  tempore 
ingens  in  genitalibus  est  irritatio.  Ubi  vero  irritatio, 
ibi  affluxus:  itaque  congestiones  ad  uterum  baemorrha- 
giaeque  existunt.  Quodsi  vero  in  productione  hac  aliena 
polyporum  permulta  insunt  vasa  sanguifera,  quum  super- 
ficies irritata  atque  epithelio  nudata  multo  major  sit, 
quam  in  utero  normali,  fieri  non  potest,  quin  haemor- 
rhagiae copiosiores  eoqiie  frequentiores  evadant,  quo 
majores  sunt  frictiones  uteri  cum  polypo,  unde  procrea- 
tio epithelii  recentis  prohibetur. 

Facile  est  intellectu,  his  perpetuis  frictionibus  uterum 
epithelio  nudari,  itaque  tempore  quoque  hacmorrhagias 
exoriri  posse. 

Sunt  etiam,  qui  dicant  (1),  sanguinem  in  polypis  in* 
terdum  stagnare,  quum  vasa  omnia  tenuem  pedunculum 
peragrent,  ergoque  sanguis  saepissime  retro  fluere  non 
possit,  ut  hoc  impedimento  vasa  perrumpat  ac  profluat: 
quae  causa  minoris  momenti  mihi  esse  videtur,  quod 
alii  dicunt  (2),  vasa  sanguinem  inducentia  atque  educen- 
tia congruere , esse  proportionalia , ideoque  quantum 
sanguinis  inducatur,  taiitundem  educi  posse.  Attamen 
in  capite,  pulmonibus  aliisve  corporis  organis  partibus- 
que tot  vasa  sunt  inferentia,  quot  efFerentia,  atque  in  his 
quidem  haemorrhagiae,  apoplexiae,  sanguineae  non  tam 
raro  occurrunt. 

Jam  vero  dignum  est,  quod  memoretur,  haemorrha- 
gias  ex  utero  polypis  pleno  frequentes  esse  constare,  ut 
medicum  adducere  debeant  ad  suspicionem,  polypos  ad- 
esse, neque  ei  ab  exploratione  manu  per  vaginam  facta 
desistere  liceat,  ne  in  diagnosi  ponenda  peccet.  — Cae- 
terum  in  sanguine  fibrina,  qua  sanguis  menstrualis  ca- 
ret, non  desideratur,  signum  medicum  adjuvans. 

Praeterea  ex  utero  saepe  ichor  profluit,  humor  im- 
purus, qui  foetorem  exhalat  atque  interdum  uteri,  vagi- 
nae labiorum  parietes  corrodit.  Quod  quum  fiat,  poly- 
pus irritationibus  iteratis  in  statum  inflammatorium  de- 
ductus erat,  postea  vero  inflammatio  in  exsudationem 
impuri  humoris,  saniei,  ichoiis  exiit.  Sunt,  qui  polypis 
mucosis,  carnosis,  fibrosis  exceptis,  alias  quoque  species 
existere  posse  dicant,  nimirum,  inflammatorium,  scirrho- 
sum , carcinomatosum.  lili  vero  polypi  antea  descripti, 
quum  irritantur,  inflammatorii,  scirrhosi,  carcinomatosi 
fieri  possunt,  quare  propria  genera  falso  perhiberi  mihi 
videntur. 

Nonnullae  praeterea  uteri  conditiones  esse  possunt, 
quae  quandoque  pro  polypis  sunt  habitae,  inversio  et 


(1)  S t a r k 1.  c. 

(2)  Chelius  Cliirurgie, 

prolapsus  uteri,  quare  opus  est,  accuratius  nos  de  signis 
diagnosticis  disserere. 

1.  Polypus  mollior  est  et  multo  sensibilior,  utero 

prolapso.  T 

2.  In  prolapsu  uteri  orificium  uteri  externum  aut 
visu  aut  tactu  sentitur.  Sin  vero  in  polypis  nonnun-  1^1 
quam  orificium  esse  videtur,  in  hoc  specillum  introduci  sl 
non  potest. 

3.  Polypus  forma  piro  similis  aut  bulbo ^ apice  ni 

crassus,  radice  tenuis;  prolapsus  uteri  apice  tenuis,  ra- 
dice crassus  esse  solet.  lac 

4.  Polypus  non  tam  facile  reponendus  est  quam 
prolapsus.  Prolapsu  reposito  dolores  atque  incommoda 
cessant. 

5.  Haemorrhagiae,  quae  polypum  sequuntur,  apud  iuc 

prolapsum  uteri  raro,  fere  nunquam  observantur.  fe 

6.  Facile  est  juxta  polypum  specillum  in  uterum  aio 

ingerere,  quod  apud  polypum  fieri  non  potest,  quoniam  sci 
specilli  introductio  parietibus  impeditur.  icli 

Quando  prolapsus  uteri  completus  est,  eo  facilius  cla 
a polypo  eisdem  signis,  quae  attulimus,  evidentioribus  ap[ 
quidem,  discerni  potest. 

I.  Apud  inversionem  incompletam  atque  in  vagina 
retentam:  > 

1.  inversio  uteri  partum  paullulo  antea  factum  se-  lioi 

qui  solet.  aio 

2.  Inversio  uteri  summa  lata,  ima  tenuis,  quae  si-  liu$ 

gna  contraria  sunt  apud  polypos.  iiKl 

3.  In  inversione  uteri  sine  prolapsu  orificium  uteri  moi 

maxime  dilatatum  est,  quum  apud  polypos  minima  pars  aial 
orificii  sentitur.  ib 

4.  Repositione  uteri  totius  facta  incommoda  fu-  iti 

giuni,  remanent  apud  polypum  non  reponendum.  hu 

n.  Apud  inversionem  completam  atque  polypum  ex 
vagina  jam  profectum.  !b 

Hoc  rerum  statu  perfacile  est  errare,  quia  forma  lei 

polypi  ot  inversi  uteri  prope  eadem  est.  Orificia  iu 
utroque  statu  non  adsunt,  polypus  atque  inversio  sum- 
mam partem  latam,  imam  tenuem  ostendunt.  Itaque  hoc 
in  casu  diligentissima  exploratione  opus  est. 

1.  Apud  inversionem  uteri  snnimam  annulum  s. 
plicam  orificio  circumdantem  prospicimus,  per  quem 
uterus  descendit,  qui  aiinulus  apud  polypum  non  est. 

2.  Specillum  ad  latus  polypi  in  fundum  uteri  im- 
mitti potest,  quod  apud  inversionem  uteri  fieri  nequit. 

3.  Pedunculus  polypi  condensatus  atque  solidus 
tactu,  dum  inversio  uteri  summa  mollis,  impressioni  di- 
gitorum cessans,  flaccida,  cava  invenitur. 

4.  Inversionem  uteri  partus  anteire  solet. 

Dum  polypus  parvus  est,  in  utero  remanet,  magni- 
tudinem vero  quandam  assecutus  in  vaginam  aut  sponte 
descendit,  aut  propellitur  saltu,  lapsu  vel  alio  corporis 
motu  vehementi.  Hoc  tempore  malignus  fieri  potest, 
scirrhosus,  carcinomatosus,  quum  iterum  iterumque  irri- 
tetur; nec  raro  pondere  urethram  et  intestinum  rectum 
claudit,  ct  retentio  alvi  dysuriaque  incipiant,  quae  ad 
applicationem  catheteris  clysmatumque  medicum  pellunt. 

PROGNOSIS. 

Prognosis  varia  est  loco,  quo  polypi  considunt;  me- 

Eior  apud  polypos  cervicis  uteri  ac  vaginae,  quippe  hae- 
norrhagias  rarius  efficiunt,  celerius  cognoscuntur , faci- 
lius exstirpantur.  Quando  vero  polypi  in  utero  ipso  sunt 
inclusi,  quum  frequentibus  haemorrbagiis  totum  organis- 
mum debiliorem  reddiderunt,  quum  sero  sunt  cogniti, 
maligni  exstiterunt,  febris  jam  hectica  adest  aut  haemor- 
rhagiis  sanguinis  decompositio  aquosa,  hydropsia,  immi- 
net vei  floret,  tum  prognosis  anceps  et  maxime  dubia 
esse  potest. 

Quum  uterus,  polypis  confertus,  insuper  graviditate 
laborat,  abortus  s.  partus  praematurus  accidere  solet. 
Levret  narrat,  se  tres  graviditates  feliciter  finitas  atque 

partus  maturos  vidisse,  et  Ribke  uterum  cum  polypo 
reservatum  habuit  feminae,  tertio  post  maturum  rcgula- 
remque  partum  die  mortuae.  Quum  polypus  in  utero 
feminae  existat,  quae  adhuc  aetate  floret  (1).  Perraro 
evenit,  ut  polypus  sponte  removeatur,  cujus  tamen  sa- 
nandi conaminis  naturae  nonnulla  sunt  exempla  tradita. 
Polypi  uteri  post  exstirpationem  rarius  regenerari  di- 
cuntur, quam  polypi  narium  aliorumque  corporis  si- 
nuum, 

CURA. 

Uteri  polypi  semper  operatione  sunt  removendi, 
quod  medicamentis  pharmaceuticis  pelli  non  possunt. 
Sunt  quidem,  qui  tentaverint,  medicatione  pharmaceutica 
polypos  removere,  ut  U Is  h animer,  qui  secali  cornuto 
dando  dolores  ad  partum  excitare  voluit,  quibus  polypus 
pariatur.  At  vero  tantum  abest,  ut  haec  medicatio  salu- 
bris sit,  ut  convulsiones,  spasmi  non  raro  excitati  sint, 
qui  aegrotam  prope  ad  mortem  adduxerint  neque  sanam 
reddiderint,  quod  quidem  eo  facilius  evenire  potest,  quo 
incertius  secale  cornutum  vi  pharmaceutica  inveniatur. 

Si  fieri  potest,  ut  causae  remotae  patefiant,  primo 
nobis  opera  danda  est,  ut  istas  tollamus.  Interdum  au- 
tem fit,  ut,  illis  causis  omissis,  celerrima  operatione  po- 
lypi sint  exstirpandi,  atque  ad  operationem  cogamur, 
quia  casus  maligni,  haemorrhagiae,  febris  hectica  indica- 
tionem vitalem  praebent.  In  nosocomio  universitatis 
nostrae  chirurgico,  cui  vir  illustrissimus,  clarissimus 
Dieffenbach,  praeceptor  perquam  dilectus,  praeest, 
feminam  vidi  polypo  jam  maligno  cruciatam,  febrique 
Lectica  paene  consumtam.  Amputatio  polypi  a Dief- 
fenbach ingeniosa  dexteritate  est  suscepta,  quae  qui- 
dem operatio  tanta  erat,  ut  sperare  non  potuerimus,  fe- 


(l)  Operatione  opus  est  ari  sterilitatem,  quae  quidem  polypis 
effici  solet,  propulsandam. 

minam  adhnc  respiraniem,  operatione  finita , exportatum 
iri;  sequenti  autem  die  femina  prone  convaluisse  visa 
est,  febris  hectica  evanuerat,  mentis  atque  corporis 
quies,  jam  diu  desiderata , reverterat,  minimum  humoris 
profluvium  remanserat,  paucisque  diebus  interjectis  fe- 
mina valida  ex  nosocomio  discessit.  Nuper  hanc  femi- 
nam florentem  vidi,  mihique  quasi  aetate  minor  reddita 
esse  visa  est.  Hoc  ex  tempore  illud  verum  atque  exi- 
mium D i e ffenba  chi  a n u rn  in  animo  meo  remansit: 
interdum  operationem  chirurgicam  recreatio- 
nem beneficiumque  corporis  esse. 

Rarius  contingit,  ut  cura  omnis  possit  negligi,  quod 
quidem  apud  feminas  veteres  accidere  solet,  quarum  po- 
lypi eandem  servant  magnitudinem.  Sed  fieri  potest,  ut 
operatio  proferatur,  quum  feminae,  haemorrhagiis  saepe 
repetitis  debiliores  sunt  ad  sustinendam  operationem, 
sive  dyscrasia  quaedam  adest  in  corpore,  ante  operatio- 
nem tollenda.  Quando  malignus  exstitit  polypus,  car- 
cinomatosus,  operatio  parum  utilis  erit,  quae  quidem 
vitam  servare  nequeat. 

Methodi  ad  polypos  exstirpandos  excultae  sunt* 
icauterisatio,  evulsio  et  conquassatio,  deligatio,  amputatio 
is.  resectio  s.  excisio,  scarificatio,  applicatio  setacei.  His 
diebus  omnium  harum  methodorum  excisio  et  deligatio 
retentae,  aliae  inutiles  rejectae  sunt.  Ut  vero  de  cujus- 
quc  methodi  pretio  judicemus,  singulas  tractemus  et  ab 
vituperatis  incipiamus. 

1.  Caute risatio  s.  ustio. 

Cauterisatio  sola  inter  polyporum  uteri  exstirpan- 
dorum operationes  inusitatissima  atque  minime  idonea  est. 
Voltet  ferro  candenti  usus  esse  dicitur  (1):  attamen 
cultrum  candentem  ad  exstirpanda  sola  condylomata 
maxima,  quae  in  perinaeo  sedebant  et  vaginae  introitum 
claudebant,  adhibuisse  videtur. 


(1)  Voltets  Hetammenschule, 

Prioribus  quidem  temporibus  banc  ipsam  operandi 
rationem  ineptam  chirurgi  quoque  Arabici  exercuerunt, 
uti  Abulcases,  qui  fere  nullum  nisi  ferrum  candens  in- 
strumentum chirurgicum  in  usu  habuit;  sed  posteriori- 
bus temporibus  hujus  operationis  obliti  sunt  chirurgi  in 
feminarum  salutem.  Attamen  his  diebus  hae  indicatio- 
nes applicandi  cauterii  valent: 

1.  Ferrum  candens  ad  polypum  applicatur,  ubi 
sempiternis  haemorrhagiis  aegrola  prope  ad  mortem  ad- 
ducta est  neque  ulla  alia  cura  ad  supprimendam  hae- 
morrhagiam valuit. 

2.  Ferro  candenti  interdum  utimur,  quum  polypus 
evasit  malignus  atque  indicatum  est,  eum  quam  celer- 
rime esse  delendum  (Chelius,  Zang).  Mihi  quidem 
hoc  casu  excisio  praestare  videtur , quod  cauterisatione 
crusta  formatur,  sub  qua  relictus  ichor  facilius  certius- 
que  resorberi  potest. 

3.  Cauteria  poteutialia  applicantur  ad  polypos  mu- 
cosos, qui  in  utero  rari  sunt. 

Qua  operandi  methodo  utentes  ferrum  candens  seu 
cauterium  potentiale  per  tubulum  aeneum  sive  ligneum 
in  uterum  introducere  oportet.  Haud  operae  pretium 
est,  plura  de  hac  operatione  verba  facere, 

2.  Applicatio  setacei 

ad  operandos  polypos  uteri  nunquam  fieri  potest,  neque 
nisi  ad  polypos  antri  Hi  gh  mori  exstirpandos,  quare 
hoc  loco  plura  de  hac  methodo  afferre  inutile  est. 

3.  Conquassatio  et  evulsio. 

Haec  operandi  ratio,  quamquam  a quibusdam  chirur- 
gis feliciter  adhibita,  ut  Boudou,  omnino  est  mala, 
quod  metuendum  est,  ne  torsione  pedunculi  et  uteri  ip- 
sius parenchyma  laedatur,  itaque  vehemens  metritis  ex- 
citetur. Fieri  etiam  potest,  ut  hac  operandi  methodo 
uterus  invertatur  vel  prolabatur,  quod  factum  esse  Zwin- 
ger  tradidit. 

4.  Scarificationis 

a Severin  commendatae,  mentionem  faciamus,  etiamsi 
his  diebus  paene  plane  neglecta  et  deserta  est.  Sunt 
vero  ex  prioribus  temporibus  exempla  nonnulla  adnotata» 
Hodie  scarificatione  interdum  utimur,  quum,  deligatione 
facta,  polypus  ad  tantam  magnitudinem  tumescat,  ut  ner- 
vos atque  vasa  sanguifera  comprimat 5 et  hoc  quoque 
casu  scarificatio  est  rarissima. 

Postremo  ad  duas  operandi  methodos  pervenimus, 
quae  solae  hodie  laudantur  laudeqiie  sunt  dignae:  qua- 
rum altera  est 

5.  Deligatio. 

Deligatio  polyporum  uteri  a Vigo  profecta  esse 
traditur,  quem  mox  permulti  chirurgi  sequebantur,  Fal- 
lopia,  Levret,  Desault,  Eckholdt,  alii;  et  hodie  a 
plurimis  optima  habetur  ratio  operandi,  tum  quidem  ad- 
hibenda, quum  polypus  per  orificium  uteri  in  vaginam 
descenderit  aut  in  orificio  aut  in  vagina  radices  ceperit. 
Priusquam  operatio  a Levret  ad  eam  prope  absolutio- 
nem perfectionemque,  quam  hodie  videmus,  adducta  est, 
ad  eos  solos  polypos  exstirpandos  admittebatur,  qui  aut 
ex  vagina  jam  egressi  erant,  aut  pedunculum  habebant 
tam  tenuem  ac  longum,  ut  manu  comprehendi  deiigari- 
que  posset.  Nefas  vero  est  hoc  temporis  exspectare, 
quod  aegrotae  multo  citius  a polypo  liberari  possunt, 
crebroque  est  periculum  in  mora.  Fieri  autem  potest 
deligatio  manu  sola:  si  basis  tenuis  est,  uno  laqueo 

bombycino  circumdatur;  sin  est  lata,  per  mediam  basin 
ligaturae  duae  acu  perducuntur,  posteaque  sua  quaeque 
polypi  pars  ligatura  deligatur. 

Eo  tempore,  quo  polypus  in  utero  adhuc  moratur, 
Richter,  Chelius,  Boyer,  Rust,  alii,  eum  deligari 
posse  negant,  quae  sententia  ad  id  stadium  propagari 
potest,  ubi  in  orihcium  uteri  descendere  coepit.  Quam- 
vis Zang  hoc  rerum  statu  deligationem  indicatam  esse 
dicat,  tamen  fere  completa  polypi  gomphosis  in  orifi- 

cinm  exlstit,  ut  instniinonta  juxta  eiinni  in  uterum  intro- 
duci non  possint.  Huic  conditioni  M e n d e,  (Germanus, 
et  Dupuytren,  Franco- Gallus ^ audaciorem  nihilomi- 
nustjue  interdum  adhibendam  operandi  rationem  lauda- 
verunt, quae  quidem  ea  est,  'ut  orificium  uteri  cultro 
disseccnt,  quomodo  spatium  ad  inducenda  instrumenta 
assequi  volunt.  Ut  vero  taceamus  de  diagnosi  hoc  statu 
semper  dubia,  operatio  adeo  est  vulnerans,  ut  nunquam 
eam  suscipere  audeamus,  nisi  urgenti  quodam  momento, 
quasi  indicatione  vitali,  quae  quidem  haemorrhagiis  in- 
terdum poni  potest,  jussam. 

Res  maximi  momenti  in  hoc  et  sequenti  operandi 
modo  est  detractio  polyporum,  in  qua  videamus,  ne  in- 
versionem uteri  efficiamus,  quae,  quando  lente  ac  prae- 
caute agitur,  non  facile  commovetur,  ut  Lisfranc  de- 
monstravit. Ad  detrahendum  polypum  forcipe  simili, 
qua  ad  extrahendum  foetum  uti  licet;  mihi  vero  forceps, 
quae  a Museux  constructa  et  duplex  est  uncus,  aptior 
esse  videtur,  quam  eandem  in  clinico  chirurgico  Dief- 
fenbachiano  semper  maximo  usu  adhibitam  vidi. 
Dolores  graves  hac  operationis  parte  non  excitantur.  Si 
polypus  est  major,  quam  qui  in  vaginam  detrahi  possit, 
partem  operatione  praeparatoria  resecari  necessarium  est. 

Instrumenta  ad  polypum  deligandum  permulta  sunt 
laudata  atque  commendata,  et  quod  chirurgi  hanc  opera- 
tionem gravem  atque  dolorificarn  aegrotis  minuere  volue- 
runt, et  quod  multis  chirurgis  honos  habetur,  armamen- 
tarium akiurgicum  novis  instrumentis  augere.  Fuit  priore 
saeculo  tempus  (Zeit  des  Zopfstyls),  quo  in  Gallia  op- 
probrio vertebatur,  si  ad  operationes  chirurgus  non  suis 
quisque  instrumentis  uteretur.  Et  ei  ipsi,  qui  ad  sum- 
mos in  medicina  et  chirurgia  honores  colligendos  disser- 
tationem conscripserunt,  instrumentis  novis,  interdum 
mirifice  ineptis,  nomina  saeculis  insequentibus  servare 
voluerunt:  studium  honestum  ac  laudabile,  si  vacasset  illa 
Jesuitarum  opinione,  ad  bonam  asse qu en  d am  r em 


25 


omnia  esse  consilia  laude  digna.  Hac  rerum  con- 
ditione novum  instrumentum  dissertationi  meae  addere 
nolo,  etiamsi  et  mihi  difficilior  lahor  non  fuisset,  aliquod 
instrumentum  variatione  ornare.  Oh  eandem  causam 
Dieffenhach  mihi  vir  maxime  egregius  videtur,  quod 
simplicibus  ac  paucis  instrumentis  plus  consequitur, 
quam  multi  ante  eum,  toto  akiurgico  armamentario  ju- 
vante, assequi  potuerunt.  Sed  redeamus  ad  rem. 

instrumenta  ad  deligandos  polypos  in  tres  ordines 
tribui  possunt  (1): 

1.  Ligatura  aut  uno  duplici  tubulo,  aut  duobus 
conjunctis  circum  polypi  radicem  ducitur  et  tubulis  ip- 
sis contringitur;  cujus  generis  sunt  instrumenta  a Le- 
vi* et,  David,  Lo  effler,  Cullerier,  Goertz,  Nis- 
sen  (commendatum  ab  Joerg  et  Meissner),  Gooch 
parata. 

2.  Laqueus  instrumento  laqueum  ducente  (Schlin- 
gentrager)  radici  polypi  circumdatur  et  ligatio  uno  tu- 
bulo efficitur.  Ad  hoc  genus  instrumenta  ab  Desault 
(melius  redditum  a Bichat),  Berbiniaux,  Stark, 
J.  Hunter,  Ricou  condita  referenda  sunt. 

i 3.  Instrumenta  sunt  similia  sphaerulis  precatoriis 
i(Rosenkranzwerkzeuge  vocata).  In  funiculo  globuli  ita 
!siint  ordinati,  ut  summa  parte  laqueus  remaneat,  qui, 
jglobulis  suburgentibus,  circum  radicem  polypi  constrin- 
gitur, Talia  instrumenta  sunt  constructa  a Boucher, 
S au  ter,  Ri  b ke. 

Omnia  autem  instrumenta  et  operandi  methodos  de- 
scribere longum  est  atque  inutile,  quum  in  omnibus  de 
chirurgia  scriptis  compendiis  sint  annotata.  Hic  igitur 
de  nonnullis  tantum  methodis  instrumentisque  ad  eas 
utilibus  longius  loquamur,  quae  pro  optimis  usitatissi- 
misque  habentur. 


(1)  Secundum  Clielius. 

Methodus  operandi  a Desault  laudata. 

Apparatus,  a Desault  constructus,  a Bichat  me- 
lior redditus,  his  partibus  constat: 

a)  ex  tubulo  argenteo,  canule-porte-noeud 
vocato,  septem  digitos  longo,  digitum  unum  et  dimidium 
lato,  superiore  parte  curvato,  quoque  latere  partis  supe- 
rioris anniilo  instructo. 

b)  ex  directo  argenteo  tubulo,  p i n ce -p o rt  e-n  o e u d 
appellato,  sex  digitos  longo,  cui  ferreus  bacillus  est  in- 
vaginatus, qui  superiore  parte  duos  habet  annulos  dimi- 
dios elasticos,  qui  in  unum  annulum  conjunguntur,  quum 
bacillus  detrahitur,  et  aperiuntur,  quum  tubulus  iterum 
deducitur.  Imo  bacilli  fine  duae  sunt  alae,  fissuram  in- 
ter se  habentes. 

c)  ex  argenteo  bacillo,  serre-noeud  vocato,  cu- 
jus superior  pars  est  plana  et  rotunda  et  in  centro  fo- 
ramine instructa.  Inferior  pars  in  duas  alulas  finitur, 
quibus  interest  fissura. 

Operatio  ipsa  sic  instituitur: 

Aegrota,  in  altum  lectum  aut  in  mensam  posita,  crura 
dispergat  et  pedes  in  sellas  locet,  inter  quas  chirurgum 
locum  tenere  oportet,  ita  ut  lux  non  desit.  Tum  an- 
nuli  dimidii  instrumenti  Pince-porte-noeud  clau- 
duntur. Per  annulum  tali  modo  factum  altera  pars  fu- 
niculi serici,  duos  pedes  longi  pertrahitur  et  ad  alterum 
alam  alligatur.  Altera  longior  funiculi  pars  a summo 
ad  imum  finem  instrumenti  Can  u 1 e -port  e -n  o e u d per- 
ducitur et  ad  alterum  annulum  figitur,  ut  superiores  in- 
strumentorum fines  secum  conjungantur.  Instrumentis 
tali  modo  praeparatis,  operatio  incipit.  Chirurgus  instru- 
menta ansam  ferentia  in  vaginam  introducit  juxta  poly- 
pum usque  ad  ejus  radicem,  quae  digito  sentiri  debet. 
Longiore  parte  funiculi  annulo  fixa  resoluta,  chirurgus 
P i n ce*  p o r te  - n oeud  laeva  manu  firmiter  tenet,  dex- 
tra manu  Can  u 1 e-por  t e-n oeud  circum  polypi  radicem 
alterumque  instrumentum  ducit,  dum  cannula  in  primum 

locum  advenorif.  Tum  iiisfrumcnfa  ita  aguntur,  ut  tu- 
bulus infra  bacillum  perducatur  et  in  alterum  latus  re- 
moveatur. Tali  modo  radice  polypi  funiculo  circum- 
data Canui  e porte  noeud  caute  retrahitur  et  a funi- 
culo abstergitur.  Turn  altera  funiculi  pars  ad  alteram 
alam  instrumenti  Pinee  porte-noeud  alligata  libe- 
ratur amboque  externi  fines  per  foramen  tertii  instru- 
menti (Knoteiischniirer)  trahuntur,  quod  instrumentum 
deinde  ad  radicem  polypi  promovetur,  dum  funiculi  fines 
eo  ipso  tempore  attrahuntur.  Postremo,  quum  instru- 
mentum Pinee  p o r te-n  oe  u d aperiendo  annulum  retra- 
ctum est,  ligatura  satis  constringitur  et  fines  ima  parte 
firmantur,  in  dies  vero  magis  magisque  contrahuntur. 
Instrumentum  in  vagina  remanet,  dnm  pedunculus  polypi 
dissectus  sit,  aut  forcipe  apta  extrahatur. 

Methodus  operandi  a Nissen  commendata. 

Instrumentufin , quo  ad  hanc  operationem  utimur  et 
quod  a Richter  constructum  atque  ab  Nissen  melius 
redditum  est,  compositum  est  ex  duobus  tubulis  argen- 
teis, longitudine  aequalibus  (I2«),  inter  se  non  conjun- 
ctis, eodem  modo  ad  ossis  sacri  curvaturam  curvatis. 
Per  tubulos  unum  filum  firmius  sericum,  bene  ceratum 
perdueitur.  Alter  tubulus  duplex,  per  quem  et  fili  fines 
trahuntur,  peripheria  aliquanto  major,  longitudine  unius 
digiti;  qui  tubulus  duplex  super  primos  sejunctos  pro- 
moveri potest  usque  ad  apices.  Denique  alter  cylindrus 
duplex,  alteri  peripheria  aequalis,  longitudine  duorum 
digitorum,  ima  parte  quoque  latere  annulo  instructus 
exstat,  per  quem  et  ipsa  fila  ducuntur,  et  qui,  ut  alter, 
super  priores  tubulos  non  conjunctos  promoveri  potest. 

Operatio  ipsa  haec  est: 

Aegrota  ut  apud  primam  operationem  sita,  tubuli, 
sejuncti  illiniti  filo  refracto  in  vaginam  usque  ad  polypi 
radicem  ducuntur.  Tum  alter  tubulus  manu  immotus 
habetur,  alter  concavo  latere  circum  polypum  movetur, 
dum  ad  alterum  polypum  reverterit.  Quo  facto  alter 

tubulus  duplex  minor  usque  in  medios  tubulos  promo- 
vetur, quo  illi  approximant.  Deinde  alter  tubulus  du- 
plex major  super  inferiores  tubulorum  fines  movelur, 
ubi  remanet.  Fila,  quam  maxime  attracta,  ad  annulos 
allicantur*,  quo  in  statu  totus  apparatus  servatur,  donec 
polypus  mortuus  atque  eliminatus  sit. 

Instrumentorum  s|3haerulis  pecatoriis  similium  om- 
nium optimum  a Sauter  constructum,  a Ribke  emen- 
datum est.  Methodos  operandi  hic  explicare  longum 
est,  quod  certum  spatium  in  dissertatione  conscribenda 
excedere  non  licet,  sed  etiam  sine  usu,  quod  ab  aliis 
jam  descriptis  deligandi  methodis  non  multum  differt. 
Laqueus  eodem  modo  circum  polypi  radicem  trahitur, 
postea  vero  globulis  constringitur,  qui,  super  filum  or- 
dinati, in  vagina  remanent,  dum  polypus  delabatur. 

Ligatione  facta  aegrotam  summam  quietem  servare 
oportet.  In  dies  ansa  magis  constringenda  est.  Tempus, 
quo  radix  dissecatur,  diversum  est  et  propter  crassitudi- 
nem et  propter  constantiam  polyporum  variam,  unde 
fieri  potest,  ut  tandem  cultro  sive  forcipe  removendus 
sit  polypus. 

Quamvis  operatio  deligationis  laudetur,  tamen  persaepe 
exitum  lethalem  habuit  nostrisque  temporibus  a multis 
chirurgis  vituperatur  et  excisioni  posthabetur.  Interdum 
post  operationem  statim  vehementes  nervorum  perturba- 
tiones, ut  trismus,  oriuntur,  quae  chirurgum  cogere  pos- 
sunt, ut  ligaturam  resolvat.  Hi  casus  maligni  praecipue 
accidere  solent,  quum  Desmoides  deligatur,  quod  uteri 
parenchyma  et  nervi  eo  euntes  laeduntur.  Et  ipsa  phle- 
bitis post  deligationem  videtur,  quam  quidem,  quum  ad 
cor  accidat,  saepissime  morbum  esse  lethalem  non  igno- 
ramus. Quum  polypus  tantopere  turgescat,  ut  vesica 
urinaria  et  intestino  recto  compressis,  quin  secreta  eli- 
minentur, impediat,  cathetere  et  clysmalibus  aperiri  de- 
bent. Fieri  etiam  solet,  ut  nonnullis  intermissis  diebus, 

foetidus  humor j ichor  ex  utero  profluat,  ad  quae  mala 
tollenda  infusa  aromatica  injicere  juvat, 

6.  Amputatio  s.  resectio  s,  excisio  polyporum. 

Justum  est  ac  honestum,  finem  coronare 
o pus,  quam  sententiam  sequentes  excisionem  polyporum 
numero  quidem  ultimam,  sed  omnino  optimam  operatio- 
nem postremo  tractemus.  Etiamsi  vero  mihi  persuasum  est, 
excisionem  multo  saepius  institai  posse  pro  delibatione, 
tamen  non  judicaverim,  ad  omnes  polypos  exstirpandos 
excisionem  admitti  posse,  quare  meum  est,  indicationes 
a plurimis  chirurgis  traditas  enumerare.  Polypus  excidi 
potest  in  hoc  rerum  statu : 

1,  Quum  polypus  ex  vagina  est  prolapsus  aut  fa- 
cile detrahitur,  quum  radix  manu  comprehendi  potest, 
quum  tenuis  est  nec  haemorrhagiae  exstiterunt. 

% Quando  polypus  inversionem  uteri  adduxit,  quam 
quidem  casus  maligni,  operatione  celerrima  fugandi,  se- 
quuntur. 

3.  Ubi  polypus,  paucis  post  deligationem  diebus 
praeterlapsis  non  delabitur,  aut  deligatione  dolores  ner- 
vosi vehementes  exhibentur. 

A Siebold,  has  indicationes  non  esse  sufficientes 
et  polypum  semper  esse  excidendum  existimat,  quum 
radix  manu  seu  instrumentis  possit  comprehendi:  quam 
sententiam  et  D i effen  b a c h secutum  vidi,  ita  ut  facere 
non  possim,  quin  ei  mihi  persuadeam,  eam  sententiam 
esse  veram  ac  justam,  quod  exitus  felices  complures,  in- 
felicem nunquam  vidi. 

A mussat  et  Velpeau  excisionem  tum  quoque  in- 
stituerunt, quando  polypus  lata  crassaque  radice  ad  ute- 
rum fixus  erat;  narrantes  quidem  se  exitus  laetos  sem- 
per vidisse,  quibus  et  una  operatio  a Dieffenbach  fa- 
cta, cui  ipse  interfui,  adnumeranda  est. 

Haec  operatio  ceteris  mihi  praeferenda  esse  videtur, 
quod  aegrota,  forsitan  jam  diu  stimulata,  celerrime  a 
malis  liberatur,  atque  illa  deligationis  incommoda  fere 


30 


omnia  vitamus,  ut  phlebitidom,  profluvium  humoris  foe«« 
tidi,  intumescentiam  polypi,  mt^tritidcm.  Multi  chirurgi 
metuerunt,  ne  haemorrhagiae  ingentes  exorirentur;  qui 
quidem  metus  mihi  propter  optima  remedia  ad  suppri- 
mendas haemorrhagias  probata,  vanus  videtur,  et  quod 
in  partu  haemorrhagiis  imperamus.  Statim  methodos 
laudatas  aflVramus:  primo  solutiones  adstringentes  et  re- 
media adstringentia  in  uterum  injicere  et  fomentationes 
frigidas  in  abdomen  applicare  debemus;  quum  haec  re- 
media debiliora  sunt,  carpia  convoluta,  solutionibus  ad- 
stringentibus  imbuta  uterum  implemus,  itaque  operatio- 
nem ad  sedandam  haemorrhagiam  facimus,  quam  Tam- 
ponade  vocamus.  Optima  methodus  a Kluge  ad  sup- 
primendas haemorrhagias  inter  partum  ortas  adhibita 
mihi  videtur,  quippe  saccos,  arena  humida  impletos,  in 
abdomen  supra  uterum  imponit  et  tali  modo  altero  uteri 
pariete  ad  alterum  presso  mechanice  vasorum  dissectorum 
fines  claudit.  Ut  iu  partu,  ita  huic  quoque  operationi 
methodus  utilis  esse  potest,  quum  conditiones  sint  eae- 
dem; digna  est  ratio,  quae  praxi  exploretur. 

Operatio  ipsa  tali  modo  instituatur:  aegrota  eandem 
positionem,  quam  apud  lithotomiam  teneat;  tum  unus 
eorum,  qui  chirurgum  operantem  adjuvant,  manibus  ab- 
domen comprimit,  ut  uterus  propellatur,  alter  labia  pu- 
denda majora  sejungit.  Deinde  una  forcipe  vel  duabus 
(Mus e ux)  polypus  corripitur  atque  caute  detrahitur, 
ad  quam  rem  assequendam  aegrotae  ipsae  musculos  ab- 
dominis comprimere  jubeantur.  Quum  tali  modo  polypi 
radix  in  conspectum  venerit,  chirurgus  scalpello  vel  for- 
cipe radices  dissecet  a superficie  uteri.  Persaepe  paul- 
lulum  sanguinis  profluit.  Postremo,  compressione  remota, 
uterus  in  pelvi  reponitur,  paucisque  diebus  praeteritis  et 
superficiem  vulneratam  cicatrisatam,  et  curam  finitam  vi- 
debimns. 

Sed  satis  est  dictum  de  hac  operatione  .gravi  atque 
non  raro  quidem  periculosa,  sed  nihilominus  salubri 

dignaque^  quae  divina  nominetur,  quum  reputaveris,  fu- 
turum fuisse,  ut,  operatione  omissa,  permultae  mulieres 
praematuram  mortem  obiisseftt,  sicut  eandem  ob  causam 
permulti  homines  non  vixissent,  qui,  post  operationem 
a matre  concepti,  plurimum  forsitan  in  orbe  terrarum 
valuerunt. 


VITA. 


Ego  Guilelmus  Augustus  Ludovicus  Hiivel  natus 
sum  anno  MDCCCXXI  die  II  mensis  Februarii  Rohrbeckiae,  vico 
in  Neomarchia  sito  minimo,  patre  Guilelmo,  matre  Aemilia 
e gente  Kuntze,  quos  parentes  Deus  optimus  maximus  vivos 
mihi  salvosque  adhuc  servavit.  Confessionem  profiteor  evangeli- 
cam.  Primis  litterarum  elementis  privata  disciplina  domi  imbutus, 
quatuordecim  annos  natus  gymnasium  leucophaeum  Berolinense, 
quod  tum  temporis  Directore  Beat.  Kopke  florebat,  frequentavi. 
Maturitatis  testimonium  adeptus  m,  Aprili  MDCCCXL  inter  cires 
instituti  medico  - chirurgici  Friderico-Guilelmani  receptus, 
his  interfui  lectionibus : 

Cei.  Beneke  de  logice  et  psychologia^  111.  Link  de  bota- 
nice,  historia  naturali,  cryptogainia , toxicologia^  Cei,  Preuss  de 
historia^  Cei.  Turte  de  physice,  pharmacia;  Ill.vSchultz  de  bo* 
tanice;  111.  Lichtenstein  de  zoologia^  111.  Milscherlich  de 
chemia  anorganica  ; IU.  Schlemm  de  osleologia,  splanchnologia, 
synde.smologia,  analomia  organorum  sensuum^  111.  J.  Muellerde 
anatomia  universa  corporis  humani,  anatomia  organorum  sensuum, 
anatomia  pathologica,  physiologia;  Exp.  Reichert  de  histologia; 
in  arte  rite  cadavera  secandi  111.  J.  Mueller  et  111.  Schlemm 
mihi  duces  fuerunt. 

Praeterea  has  frequentavi  scholas:  Cei.  Mitscherlich  de 
materia  medica;  Cei.  Eck  de  pathologia  et  therapia  generali,  se» 


mioiice;  111.  Horn  cie  morbis  syphiliticis,  de  morbis  psychicis; 
111.  Juengken  de  chirurgia  speciali;  111.  C as  per  de  arte  for- 
mulas medicas  rite  concinnandi,  de  medicina  forensi;  Ill.SchOn- 
lein  de  palhologia  et  therapia  speciali;  111.  Hecker  de  ency- 
clopaedia  et  inethodologia  medica,  CeUi  libris,  pathologia  generali, 
medicinae  historia;  Cei.  Kluge  de  arte  fascias  chirurgicas  rite  im- 
ponendi ^ de  ossil)us  luxatis  et  fractis,  arte  obstetricia,  cliirurgia 
generali,  akiurgia  ; Cei.  Froriep  de  akiurgia  nec  non  de  opera- 
tionibus in  corporibus  mortuis  exercendis. 

Exercitationibus  clinicis  medicis,  chirurgicis,  obstetriciis,  opli- 
thalmiatricis  , medico  - forensibus  interfui  Tiroriim  Illustrissimorum 
Schoenlein,  Juengken,  Wolff,  Dieffenbach,  Kluge, 
C a s p e r , R o ni  b e r g. 

Omnibus  his  riris  Honoratissimis,  opUine  de  me  meritis,  quas 
possum  maximas  ago  gratias  semperque  habebo. 

Jam  Tero  tentaminibus,  tam  philosophico  quam  medico,  atque 
examine  rigoroso  coram  Gratioso  Medicorum  Ordine  rite  superatis, 
spero  fore,  ut  dissertatione  de  diagnosi  atque  exstirpatione  polypo- 
rum uteri  thesibusque  publice  defensis,  summi  in  medicina  et  chi- 
rurgia honores  in  me  conferantur. 


1»  Resectionem  polyporum  uteri  omnibus  operandi  modis  esse 
praeferendam, 

2.  Infantes  non  supra  annum  matris  mamma  nutriri  oportere. 

3.  Physiologice  demonstrari  posse  digestionem  omnium,  qui  ex 
typho  abdominali  vitam  servarint,  semper  fore  debilem, 

4,  Medicum  ipsum  bene  valere  debere. 

5,  Synchondrotomiam  semper  esse  rejiciendam. 


S 


